laion/Wikipedia-Exotic huggingface dataset:
החגורה הלימפטית על שם ולדייר

החגורה (או הטבעת) הלימפטית על שם ולדייר (באנגלית: Waldeyer's tonsillar ring או Pharyngeal lymphoid ring) או שקדים במובן הרחב, הם מערך של איברי רקמת לימפה הממוקמים בלוע, ומהווים את התגובה הראשונית לזיהומים בלוע. החגורה הלימפטית על שם ולדייר קרויה על שם האנטומיסט הגרמני מהמאה ה-19, היינריך וילהלם ולדייר. החגורה הלימפטית על שם ולדייר מורכבת ממספר שקדים המפוזרים ברחבי הלוע, ואלו הם (בסדר יורד כלפי מטה): השקדים הם איברים חיסוניים המשמשים קו ההגנה הראשון של מערכת החיסון מפני פתוגנים זרים שנבלעים או נשאפים פנימה. הם מסווגים כרקמת לימפה הקשורה לרירית (MALT), וככאלה, מצויים על פני השטח של השקדים תאי לכידת אנטיגנים הנקראים תאי Microfold cells) M) המאפשרים את ספיגת האנטיגנים המיוצרים על ידי פתוגנים. לאחר מכן, תאי M אלה מתריעים לתאי B ולתאי T שמצויים מתחתיהם בשקדים כי קיים פתוגן ובעקבות זאת מתעוררת תגובה חיסונית. תאי B מופעלים ומתפשטים באזורים המכונים מרכזי הנבט (Germinal centers) בשקדים. מרכזי הנבט הללו הם מקומות שבהם נוצרים תאי זיכרון B המייצרים ומפרישים נוגדנים (IgA). מחקר משנת 2012 סיפק עדויות לכך שהשקדים מייצרים גם תאי T בעצמם, באופן הדומה למתרחש בתימוס. אמנון שמושקוביץ, דלקות שקדים - איך נדבקים, מאבחנים ומטפלים?, באתר אינפומד, ‏26 בפברואר 2014 Smrithi Santhosh, The Tonsils (Waldeyer’s Ring), TeachMeAnatomy, ‏3 בנובמבר 2019 Kato A et al, B-lymphocyte lineage cells and the respiratory system, Journal of Allergy and Clinical Immunology, Volume 131, pages 933-957, 2013 McClory, Susan; Hughes, Tiffany; Freud, Aharon G.; Briercheck, Edward L.; Martin, Chelsea; Trimboli, Anthony J.; Yu, Jianhua; Zhang, Xiaoli; Leone, Gustavo; Nuovo, Gerard; Caligiuri, Michael A. (2012). "Evidence for a stepwise program of extrathymic T cell development within the human tonsil". Journal of Clinical Investigation. 122 (4): 1403–1415. doi:10.1172/JCI46125. ISSN 0021-9738. PMID 22378041. "Tonsils Make T-Cells, Too, Ohio State Study Shows". Ohio State University. Ohio State University, Comprehensive Cancer Center. 4 במרץ 2012. אורכב מ-המקור ב-2014-03-16. נבדק ב-27 במרץ 2014. {{cite web}}: (עזרה)
אברהם לוין (שואה)

אברהם לוין תיעד ביומנו את אירועי המלחמה במהלך השואה. עסק גם בהוראה. נרצח על ידי הנאצים במחנה ההשמדה "טרבלינקה" בשנת 1943. אברהם לוין נולד בוורשה למשפחה דתית ולמד בחדר ובישיבה. עם הזמן הוא החל להתרחק מהדת ובגיל עשרים התנתק ממנה לגמרי. לוין היה ממייסדי תנועת "חלוצי ציון" וכן השתתף והרצה בוועידת ה"חלוץ" שנערכה בוורשה. ועידה זו הייתה כחלק מההתארגנות למטרות עליית היהודים לארץ ישראל. בשנת 1917 התחיל ללמד תנ"ך, עברית והיסטוריה יהודית בבית ספר לבנות שנקרא "יהודיה" בוורשה. בית ספר זה אופיין בלימודי הציונות והיהדות. עם השנים לוין הפך לסגן המנהל בבית הספר. משנת 1925 ועד הכניסה לגטאות לוין הספיק לבקר בארץ ישראל והוסמך להוראה. לאחר כמה שנים חזר לביקור נוסף בארץ והתארח אצל אחת מתלמידותיו. עיקר פועלו של אברהם היה תיעוד של חיי היהודים בגטו ורשה בארכיון המחתרתי "רינגלבלום" שכונה גם "עונג שבת". בזמן המלחמה אברהם לוין כתב יומן על אירועי המלחמה, יומן זה נמנה בקטגוריה של יומן איש ציבור. חלקו הראשון של היומן נכתב לפני מלחמת העולם השנייה ביידיש בשנת 1934, וחלקו השני של היומן נכתב בעברית מיולי 1942 ופותח ב-"אקציה הגדולה". הכתיבה אינה אחידה, וייתכן ואבדו קטעים מסוימים במהלך השנים שעברו. היומן מכיל סיפורים ושמועות המסתובבות בגטו ורשה. לוין הוסיף תיאורים ועובדות ביומנו על הנעשה בפולין, מעשי הרג שעוללו הגרמנים ביהודים, התעללות אכזרית וריכוז יהודים בעל כורחם על ידי הגרמנים בגטו ורשה. הוא כתב ביומנו: "כמעט ואין יום חולף בלי שישפך דם יהודים על אבני המרצפות של הגטו בוורשה ועל המדרכות". (מקור 8) לוין היה מהיחידים שהצליחו לתעד למרות התנאים הקשים את ה"אקציה הגדולה" שכונתה גם "הגירוש הגדול" בה הובלו כ 265,000 יהודים למחנה ההשמדה בטרבלינקה. ביומנו לא מצוינות רק עובדות, אלא גם הסקת מסקנות והפקת לקחים. הוא אינו כותב ביומנו רק על האירועים אשר התרחשו בוורשה, אלא גם את מה ששמעו אזניו מפי עדים על קהילות אחרות. כתביו התגלו בגניזות של ארכיון "רינגלבלום" אשר נמצאו מתחת להריסות של גטו ורשה לאחר המלחמה. ככל הנראה לוין נרצח במחנה בטרבלינקה באקציה בחודש ינואר 1943. "הגירוש הגדול" בגטו ורשה – יומנו של אברהם לוין  “יד ושם אברהם לוין (1893-1943), דף שער בספרייה הלאומית חודש טבת תשס"ה - פליטים, ממדף הספרים א', באתר זכור אמונה בימי השואה, ‏11/27/2004 אסתר פרבשטין, זיכרון והיסטוריה בחמישה יומנים מגטו ורשה, ירושלים: מכללת ירושלים הטוהר שבתואר, תשע"ג 2013 המורה הוורשאי אברהם לוין., באתר ארכיון בית לוחמי הגטאות ישראל גוטמן, יהודי ורשה 1943- 1939, ירושלים: מפעלי דפוס כתר עמירם ברקת, אחרי 60 שנה נמצאו קטעי היומן האבודים של אברהם לוין, באתר הארץ, ‏06.05.2005 רן אור נר, סוגיות בחברה ובתרבות אור-נר, רן. ״חולמי הלחם״ : זיכרון והיסטוריה בחמישה יומנים מגטו ורשה.  החינוך וסביבו, כרך ל״ג (תשע״א 2011), עמ׳ 197–228.
Babylon (שיר)

"Babylon" (בעברית: "בבילון") הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום. השיר נכתב על ידי ליידי גאגא, בלאדפופ ומתיו ברנס והופק על ידי בלאדפופ, בורנס, טצ'מי ובנג'מין רייס. השיר הוא שיר בסגנון הדיסקו שמושפע ממוזיקת האוס של שנות התשעים. בין היתר, מכיל השיר את סגנון ה-Hi-nrg; סגנון שכולל בתוכו סוגות שונות משנות השמונים. "Babylon" הוא רצועת הסיום באלבום והוא נקרא על בבל העתיקה; ממלכה ועיר-מדינה עתיקה במסופוטמיה. גרסתו הראשונה של השיר הוקלטה בסגנון מעט שונה מהתוצר הסופי ונעשה שימוש בה בפרסומות לאיפור שגאגא משווקת. הצצה מתוך השיר פורסמה ב-20 מרץ, בסמוך לפרסום ההצצה של "Stupid Love". לבסוף, חשף בלאדפופ כי גרסתו הסופית של השיר תהיה שונה ותצא בסמוך לצאתו של האלבום עצמו. בין היתר, נוצר השיר בהשראת השיר "Los" של אוזיו והשיר "Confusion" של ניו אורדר. כבר כשיצא, זכה השיר לביקורות ושבחים ממבקרי המוזיקה והושווה פעמים רבות ללהיט "Vogue" של הזמרת-יוצרת מדונה. באתר המוזיקה Showbiz411 נכתב כי השיר יכל היה להיות של מדונה, היות שהוא דומה לכמה מהשירים שלה. בנוסף, נכתב כי "המלחמה בין שתי קבוצות המעריצים של גאגא ומדונה תתעורר מחדש בעקבות הוצאת השיר". בסוף הסיקור, הוזכר מצב דומה שקרה בשנת 2011, בה הוציאה גאגא את הלהיט "Born This Way", שנטען עליו כי הוא גנבה בוטה מהלהיט "Express Yourself", של מדונה. ג'קסון מקנרי מאתר האינטרנט Vulture, סקר את השיר בצורה מקיפה, תוך שטען שכל מה שהוא רוצה לשמוע זה את "גאגא שרה את השיר הזה". האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור למעלה מ-700,000 צפיות, מה שהופך אותו לאודיו השלישי הנצפה ביותר מתוך האלבום אחרי האודיו של "Sine from Above" ו-"Sour Candy". אודיו נוסף של השיר, צבר בשעות בודדות למעלה מ-500,000 צפיות. גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבארגנטינה, ארמניה, מקסיקו, פולין ובחריין. סרטון השיר "Babylon" באתר יוטיוב בלאדפופ, בורנס, טצ'מי, בנג'מין רייס Chromatica, נבדק ב-2020-05-29 Lady Gaga – Babylon (באנגלית), נבדק ב-2020-05-31 Lady Gaga - Chromatica | Album Reviews, musicOMH, ‏2020-05-29 (באנגלית) Adam Antar, Chromatica: a review and analysis of Lady Gaga’s new album, Medium, ‏2020-05-28 (באנגלית) Album: Lady Gaga - Chromatica review - in need of stronger songs, theartsdesk.com Lady Gaga’s Great New “Chromatica” Has One Problem: Song “Babylon” is VeryClose to Madonna’s “Vogue”, Showbiz411, ‏2020-05-29 (באנגלית) Jackson McHenry, All I Want to Listen to Is Lady Gaga Saying ‘That’s Gossip’ in ‘Babylon’, Vulture, ‏2020-05-29 (באנגלית) Lady Gaga - Babylon (Audio) Chromatica, YouTube Today's Most Viewed Music Videos on YouTube, kworb.net Babylon - Audio Lady Gaga Chart Positions on iTunes/Spotify/YouTube, kworb.net Argentina iTunes Top Songs, kworb.net Armenia iTunes Top Songs, kworb.net Mexico iTunes Top Songs, kworb.net Poland iTunes Top Songs, kworb.net Bahrain iTunes Top Songs, kworb.net
S7 Space

"S7 Space" (ברוסית: ‏«S7 Space», אס-7 ספייס, эс сэвэн спэйс; רשמית — ООО «С7 косми́ческие тра́нспортные систе́мы») היא חברת חלל פרטית רוסית, שעיקר פעילותה היא שיגור רקטות ורכיבי חלל. החברה מפעילה פרויקטים של שיגורי ים. החברה עוסקת בשיגור רכיבי חלל לחלל החיצון, ייצור חלליות, רכבי שיגור, ייצור חלקים ואביזרים אחרים לחלליות, מתן שירותים לתיקון, תחזוקה והתקנת מנועים לכלי טיס, פעילויות תומכות אחרות של תחבורת חלל, מחקר ופיתוח בתחום מדעי החלל. ב-27 בספטמבר 2016, הוכרזה על עסקה בין קבוצת Sea Lunch (הבעלים של נמל חלל הצף בים) לבין קבוצת S7 (חברת האם של S7 Space) לרכישת נמל החלל הצף על ים. העסקה קובעת רכישת ספינת Sea Launch Commander ופלטפורמת אודיסיאה עם ציוד שיגור טילים המותקן עליהם, וכן ציוד קרקעי בנמל הבסיס בלונג ביץ', ארצות הברית וסימן ההיכר Sea Launch. לפי מנכ"ל קבוצת S7 ולדיסלב פיליוב, קבוצת החברות S7, לאחר סגירת העסקה, תשקיע בפרויקט יותר מ-150 מיליון דולר. בנוסף, מתוכנן ליצור חברת בת בשם S7 Sea Launch בארצות הברית. ב-17 באפריל 2018, קבוצת S7 סגרה עסקה לרכישת נכסי פרויקט Sea Launch‏. ב-26 בפברואר 2019, S7 הגישה תביעה לבית הדין לבוררות באזור מוסקבה כנגד הבעלים הקודם של הפרויקט - חברת אנרגיה. הדיון המקדים נערך ב-9 באפריל 2019. סכום התביעה 11.3 מיליון רובל. S7 Space מתכוונת לבנות נמל חלל פרטי משלה עבור שיגורים לתחנת החלל הבינלאומית. הפרויקט מוצע לביצוע בסוף 2022–2024 במתכונת של הסכם זיכיון שיאפשר לה גם להפעיל את המתחם הרוסי בתחנת החלל. ב-25 בדצמבר 2018, S7 Space הודיעה שהעבודה על הפרויקט החלה. בדצמבר 2018 קיבלה החברה רישיון ליצור ומודרניזציה של רכבי שיגור, על בסיס סויוז-5 הנמצא בפיתוח, היא מתכננת ליצור גרסאות משלה של הרקטות סויוז-7 וסויוז-7SL שניתנות לשימוש חוזר; מתוכנן לבצע שיגור מבחן בשנת 2022. החברה מתכננת ליצור חללית משלה לאספקת מטען לתחנת החלל, כמקבילה פרטית לפרויקט הממשלתי "אוריול". SpaceX אתר האינטרנט הרשמי של S7 Space (ברוסית) אתר האינטרנט הרשמי של S7 Space (באנגלית) S7 Space, ברשת החברתית פייסבוק S7 Space, ברשת החברתית VK S7 Space — Морской старт S7 Space — Наземный старт https://www.rt.com/business/447368-s7-space-orbital-spaceport/ "Сделка по «Морскому старту» состоялась". Роскосмос. 2016-09-28. "Группа S7 купила плавучий космодром "Морской старт"". ТАСС. 2016-09-27. "Сергей Сопов: коммерческий запуск с "Морского старта" будет стоить $65–76 млн". ТАСС. 2016-10-07. "РКК «Энергия»: сделка по «Морскому старту» завершена". РКК Энергия. 2018-04-17. אורכב מ-המקור ב-2018-04-17. Закрытие сделки по покупке проекта «Морской старт» Roscosmos and S7 Space start working on characteristics of rocket for Sea Launch projects "S7 Space подала в суд на РКК «Энергия»". РБК. נבדק ב-2019-02-28. Роскосмос — S7 Space — «Орбитальный космодром» S7 Space планирует открыть «Орбитальный космодром» на базе МКС к 2024 году S7 готова взять в концессию российский сегмент МКС http://s7space.ru/news/predlozheniya-s7-space-po-proektu-orbitalnyy-kosmodrom/ Предложения S7 Space по проекту «Орбитальный космодром»] Компания S7 Space начинает реализацию проекта «Орбитальный космодром» חברה רוסית השיקה פרויקט שאפתני להקמת נמל חלל שיקיף את כדור הארץ «S7 Space» получила лицензию на создание и модернизацию ракет-носителей S7 Space планирует создать многоразовую ракету на базе «Союза-5» Запуск AngoSat-1
ז'ידו D2

ז'ידו D2 (בסינית : 知豆D2, באנגלית : Zhidou D2) הוא מכונית חשמלית המוגדר כמכונית מיקרו מתוצרת יצרנית הרכב הסינית Zhidou Auto (קרויה גם : ZD Auto) חברת בת של קונצרן הרכב הסיני ג'ילי אשר מיוצר משנת 2014 ועד היום 2 מושבים 3 דלתות הצ'בק סוג הנעה : הנעה קדמית סוללת ליתיום-יון בהספק של 18 קילו-ואט לשעה טעינה : 8-6 שעות, מקור 220 וולט טווח נסיעה : 155 ק"מ בלמים : דיסק צמיגים : "145 / 60 R13" ללא גלגל רזרבי מחיר היחידה 158,000-151,800 רנמינבי (בסין, שנת 2017) דגמי "ז'ידו D2" נרכשו על ידי חברת השכרת הרכב "Sharengo" למטרת שיתוף מכוניות - מודל של השכרת רכב למנויים, לפרקי זמן קצרים, לפי שעה, בכל זמן במילאנו, איטליה ג'ילי מדיה וקבצים בנושא ז'ידו D2 בוויקישיתוף ז'ידו D2, סרטון באתר יוטיוב ז'ידו D2, סרטון באתר יוטיוב ז'ידו D2, סרטון באתר יוטיוב ז'ידו D2, סרטון באתר יוטיוב "ז'ידו D2" - מפרט chinamobil.ru/eng/geely/zhidou/d2 "ז'ידו D2" zd-cars.cz/modely "ז'ידו D2" Tycho de Feijter (22 March 2016). "Eye to Eye with the Zhi Dou D2 EV in China". Car News China. Retrieved 3 March 2020 "ז'ידו D2" (בסינית) autohome.com.cn/3827 "ז'ידו D2" במילאנו, איטליה למטרת שיתוף מכוניות HDmotori.it (2020-02-21). "Share'nGo: stop temporaneo al car sharing a Milano per rinnovo flotta". HDmotori.it (in Italian). Retrieved 2020-05-26
יובל גנור

יובל גנור (נולד ב-18 באוגוסט 1972) הוא שדרן רדיו ישראלי בתחנת כאן 88 וכאן גימל. בעברו היה מנהל 88FM ומנהל כאן גימל. גנור נולד וגדל בירושלים. לאחר שירותו הצבאי התקבל לקול ישראל כקריין, ולאחר מכן שימש כתב, עורך חדשות ומגיש יומני אקטואליה ברשת ב'. במקביל ערך והגיש מוזיקה ב-88FM. בשנים 2000–2001 שימש דובר רשות השידור. בשנים 2008 עד 2011 שימש מנהל תחנת הרדיו 88FM. גנור הפחית את מינון הג'אז בתחנה ושינה את הקו המוזיקלי העיקרי שלה לרוק ופופ. הוא ביטל את מהדורות החדשות לאורך כל היום, ייסד את התכנית ג'אם 88, תוכנית הרדיו הראשונה שבה אמן מגיע להופעה חיה של שעה באולפן, ושיבץ את בועז כהן להגשת תוכנית הבוקר "רוקר טוב", שהפכה לאחת הפופולריות והאהובות בתחנה. יוצרים וזמרים שובצו להגיש תוכניות אישיות, ובהם נינט טייב, ערן צור, מאור כהן, דנה ברגר ועוד. השינויים שיזם בתחנה עוררו את התנגדותם של מאזיניה הוותיקים, אך הפכו את התחנה לקומוניקטיבית יותר, ושיעורי ההאזנה שלה עלו באופן ניכר. עם הקמת תאגיד השידור הישראלי, שהחליף את רשות השידור, מונה גנור למנהל כאן גימל (לשעבר רשת ג'). בשנת 2019 החליט לעזוב את תפקידו, ולעבור לתחום ההוראה והחינוך. מספטמבר 2019 משמש גנור מורה לאזרחות בבית הספר הכפר הירוק. הוא ממשיך לערוך ולהגיש את התוכניות "דיבור חדיש" בכאן 88 ו"פופלקס" בכאן גימל. באוקטובר 2022 הצטרף גנור לתחנת גלי צה"ל, שם משמש עורך חדשות. גנור הוא בעל תואר ראשון ושני במשפטים ומחזיק ברישיון עורך-דין. בשנים 2002–2003 שימש עורך-דין במשרד עורכי הדין ליבליך-מוזר. יובל גנור בפורטל "אישים" אלעד מן, אני חושב שהחוויה של השדרן היא אחרת כשהוא משדר מהבית או מהאולפן, באתר העין השביעית, 13 באפריל 2020 דף התכנית "דיבור חדיש" באתר כאן דף התכנית "דיבור חדיש" בפייסבוק דף התכנית "פופלקס" באתר כאן דף התכנית "פופלקס" בפייסבוק כל הדרך למאזינים, באתר ynet, 1 באפריל 2011 עינב שיף וענת קם‏, שינויים בלוח השידורים של 88FM מרגיזים את המאזינים, באתר וואלה, 7 בינואר 2009 88FM - בדרך להפוך לגלגלצ?, באתר ynet, 8 בינואר 2009 הדס ריבק‏, TGI רדיו: 88fm התחנה הארצית היחידה שמתחזקת, באתר וואלה, 28 ביולי 2010 עינב שיף‏, יובל גנור, מנהל 88FM לשעבר: "רייטינג זו לא מילה גסה", באתר וואלה, 3 בפברואר 2012 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.
ספוטניקס

ספוטניקס (ברוסית: «СПУТНИКС», ראשי תיבות של «Спутниковые инновационные космические системы», מרוסית: מערכות חלל חדשניות לווייניות) היא חברת חלל פרטית רוסית. מטה החברה ממוקם במרכז החדשנות סקולקובו. חברת החלל הפרטית הרוסית ספוטניקס הוקמה בשנת 2011 על בסיס מחלקת טכנולוגיות הלוויין של חברת ScanEx RDC. מאז שנת 2009 מחלקה זו מפתחת את מערכות האוריינטציה והייצוב המיקרוסקולית צ'יביס-M עבור המכון לחקר החלל של האקדמיה הרוסית למדעים. מאז 2012, תחום פעילותה של החברה הוא פיתוח טכנולוגיות מבטיחות ליצירת פלטפורמות לווייניות וייצור מערכות שירות לחלל. בשנת 2013 חברת ספוטניקס קיבלה רישיון מטעם סוכנות החלל הפדרלית לביצוע פעילות בחלל והחלה ליצור את רכיב הטכנולוגיה המיקרוסקופי TabletSat-Aurora. ב-19 ביוני 2014, הרכיב במשקל 26 ק"ג שוגר למסלול לווייני נמוך על גבי טיל השיגור הרוסי "דניפר" על פי חוזה בין החברה לחברת Kosmotras בנובמבר 2013. בשנת 2017 החברה פיתחה את פלטפורמת הלוויין OrbiCraft-Pro על בסיס התקן הבינלאומי CubeSat. פלטפורמת Orbikraft-Pro היא ערכת עיצוב המאפשרת להרכיב ננו-אטלטים של תצורות שונות עם מערך ויסות עומס. המכשירים המדעיים והחינוכיים SiriusSat-1 ו-SiriusSat-2 שנוצרו על בסיס פלטפורמת Orbikraft-Pro שוגרו לתחנת החלל הבינלאומית ב-15 באוגוסט 2018. חברת "ספוטניקס" עוסקת בפיתוח מערכות לומדה על תעופה וחלל. יחד עם האוניברסיטה הפוליטכנית במוסקבה פותח פרויקט "הנדסת מערכות חלל", שהושק במסגרת אליפות העולם למצוינות מקצועית בשנת 2016. ספוטניקס מייצרת פלטפורמה חדשה שנועדה לפיתוח לוויינים. מסת הלוויינים בפלטפורמה המפותחת תהיה בין 80 ל-200 ק"ג. מטה החברה ממוקם במרכז החדשנות בסקולקובו מאז 2011. הפעילות העיקרית של חברת "ספוטניקס" היא: פיתוח מערכות התמצאות ויציבות ומערכות שירות אחרות למיקרו-לוויינים ולוויינים בפורמט CubeSat; פיתוח פלטפורמות מיקרו-אטליטות ו-CubeSat, המאפשרים ליצור לוויינים במהירות לביצוע ניסויים טכנולוגיים, מדעיים וחינוכיים; פיתוח ציוד ותוכנה לתחנות תקשורת קרקעיות עם לוויינים במסלול; פיתוח מכשור לבדיקה פונקציונלית של אלמנטים ומערכות התמצאות וייצוב לווייני; פיתוח ציוד לחינוך תעופה וחלל. אתר האינטרנט הרשמי של ספוטניקס ספוטניקס, ברשת החברתית אקס (טוויטר) ספוטניקס, ברשת החברתית אינסטגרם ספוטניקס, סרטונים בערוץ היוטיוב LLC ITC "ScanEx" מרכז חינוכי "סיריוס" "Спутниковые методы в образовании и экологии: новые инициативы ИТЦ «СКАНЭКСс»". "Микроспутник «Чибис-М» вышел на орбиту" (PDF). "Сколково выходит на околоземную орбиту". "TabletSat-Aurora". "«СПУТНИКС» запустил первый российский частный спутник дистанционного зондирования Земли". "Первый российский частный спутник: месяц после запуска". "«ТаблетСат-Аврора» на орбите". "Первый российский частный спутник передал сигнал с орбиты". "Первый частный российский спутник передал сигнал на Землю". "Спутник технологический. SiriusSat-1". "Российская частная компания разработает платформу для космических спутников". "Сертификат о резидентстве в Сколково" (PDF). "Индия запусила казахстанский спутник «Аль-Фараби-1»".
קוסמוקורס

קוסמוקורס (ברוסית: Космокурс) הייתה חברה רוסית שנוסדה בשנת 2014 במסגרת קרן סקולקובו, שעיקר פעילותה היה פיתוח תיירות חלל. מנכ"ל החברה היה פאבל פושקין. מושל מחוז חברובסק, מיכאיל דגטיארב, נמנה עם התומכים בחברה ואף טען כי לחברה פוטנציאל ממשי לשלוח אדם לחלל בשנת 2021 ובכך להיות המיזם הפרטי הראשון ברוסיה לעשות זאת, ברם הקשיים הכלכליים שנבעו מהשפעות מגפת הקורונה ברוסיה פגעו גם בהכנסותיה והחברה נסגרה באפריל 2021. החברה נוסדה על ידי פאבל פושקין, בוגר מכון התעופה במוסקבה ועובד לשעבר במרכז חרוניצ'וב. בשנת 2016 הוערך עלות הפרויקט כולו בכ-150 מיליון דולר עד 200 מיליון דולר. בשנים 2015–2016 הושג אישור מסוכנות החלל הפדרלית על מפרט טכני לבניית חללית. בשנת 2016 הוסכם על תנאי ההסכם, בספטמבר 2017 קיבלה החברה רישיון לביצוע פעילויות חלל. בתחילה תוכנן שיגור ראשון מקפוסטין יאר בשנת 2020. בשנת 2018 נקבעו מועדי השיגור לשנת 2023 (שיגור חללית אב-טיפוס) ו-2025 (שיגור תיירים). טילי ניסוי וקפסולות תוכננו לשנת 2022. עד 2030 החברה תכננה להגיע ל-115 שיגורים בשנה עם צפי ל-700 תיירים. במרץ 2019 חתמה החברה על הסכם עם מחוז ניז'ני נובגורוד, שבעתיד עשוי להוביל לבניית נמל החלל הפרטי הראשון ברוסיה. במקרה של תיאום מוצלח עם רוסקוסמוס, בנייתו מתוכננת לשנים 2020–2025. נציגי החברה הציעו כי יוכלו לתת את האפשרות לטוס לחלל לאסטרונאוטים מקצועיים שעדיין לא היו להם ניסיון כזה ואמרו כי לקוחותיהם יוכלו לקחת את חיות המחמד שלהם איתם לטיסת חלל והיו להם שלל תוכניות לפיתוח תיירות החלל. כולל תוכניות בשנת 2023 לטיסות קפסולה אוטונומיות. באפריל 2021 הודיע פושקין על סגירת החברה. S7 Space SpaceX ספוטניקס אתר האינטרנט הרשמי של קוסמוקורס Роскосмос: полет на низкую околоземную орбиту для туристов будет стоить более $30 млн Космический туризм подорожал: Роскосмос возьмет за тур на МКС почти 2 млрд рублей Зачем Пентагон отдает «звездные войны» России? Представитель «Космокурс»: проект по организации турполета в космос стоит $200 млн Возможна ли в России частная космонавтика? «Роскосмос» впервые допустит частную компанию к подготовке космических туристов В России выдана первая лицензия на космический туризм «КосмоКурс» подтвердил заключение соглашения о частном космодроме в Нижегородской области Российскую ракету для космических туристов будут заправлять спиртом «КосмоКурс» построит в Нижегородской области спиртзавод для заправки ракет Источник: конструктор кресла на корабле «Федерация» ушел в частную фирму «КосмоКурс» готов предложить космонавтам тренироваться на своем корабле Туристы «Космокурса» смогут взять в космос домашних животных «Космокурс» планирует сажать корабли с космическими туристами без применения парашютов "Вести.Ru: новости, видео и фото дня" (ברוסית). vesti.ru. נבדק ב-2020-03-01. "Космический туризм в России — Интервью с Павлом Пушкиным". Cosmos Agency (ברוסית). 2017-06-02. נבדק ב-2017-12-05. ""Роскосмос" впервые допустит частную компанию к подготовке космических туристов" (ברוסית). Интерфакс. 2016-05-04. נבדק ב-2020-03-01. ""КосмоКурс" направил нижегородским властям материалы об экологичности частного космодрома" (ברוסית). טאס"ס. 2020-03-01. נבדק ב-2020-03-01. Космонавт выступил против строительства космодрома в Нижегородской области.
1977 בקולנוע

ערך מורחב – 1977 מלחמת הכוכבים - פרק 4: תקווה חדשה - הסרט הראשון בסאגת מלחמת הכוכבים. שיגעון המוזיקה מפגשים מהסוג השלישי הפרחח ובת השריף המרגלת שאהבה אותי הסרט הטוב ביותר: "הרומן שלי עם אנני" הבמאי הטוב ביותר: וודי אלן ("הרומן שלי עם אנני") השחקן הטוב ביותר: ריצ'רד דרייפוס ("דירה לשניים") השחקנית הטובה ביותר: דיאן קיטון ("הרומן שלי עם אנני") 13 בינואר – אורלנדו בלום, שחקן 31 בינואר – קרי וושינגטון, שחקנית אמריקאית 24 במרץ – ג'סיקה צ'סטיין, שחקנית אמריקאית 25 במרץ – אדגר רמירס, שחקן ונצואלי 2 באפריל – מייקל פסבנדר, שחקן גרמני-אירי 14 באפריל – שרה מישל גלר, שחקנית 23 באפריל – ג'ון סינה, מתאבק מקצועי ושחקן אמריקאי 1 ביולי – ליב טיילר, שחקנית 8 ביולי – מיילו ונטימיליה, שחקן אמריקאי 15 בספטמבר – טום הארדי, שחקן קולנוע בריטי 10 בנובמבר – בריטני מרפי, שחקנית אמריקאית 16 בנובמבר – מגי ג'ילנהול, שחקנית קולנוע אמריקאית 12 בינואר – אנרי-ז'ורז' קלוזו, במאי צרפתי (נולד ב-1907) 14 בינואר – פיטר פינץ', שחקן אוסטרלי (נולד ב-1916) 11 באפריל – ז'אק פרוור, משורר ותסריטאי צרפתי (נולד ב-1900) 10 במאי – ג'ואן קרופורד, שחקנית אמריקנית (נולדה ב-1905) 3 ביוני – רוברטו רוסליני, במאי איטלקי (נולד ב-1906) 16 באוגוסט – אלביס פרסלי, זמר ושחקן אמריקני (נולד ב-1935) 19 באוגוסט – גראוצ'ו מרקס, קומיקאי ושחקן אמריקני (נולד ב-1890) 8 בספטמבר – זירו מוסטל, בדרן ושחקן אמריקני (נולד ב-1915) 14 באוקטובר – בינג קרוסבי, זמר ושחקן אמריקני (נולד ב-1903) 25 בדצמבר – צ'ארלי צ'פלין, במאי ושחקן אמריקני (נולד ב-1889) 26 בדצמבר – הווארד הוקס, במאי אמריקני (נולד ב-1896) "כל החיים לפניו" "ראש מחק" "גשר אחד רחוק מדי" "פול ניומן וחבורתו" "דירה לשניים" "נקודת מפנה" "פרובידנס" "סטרושק" "אקווס" "רולרקוסטר" "פדרה פדרונה", סרטם של האחים טביאני מסע אלונקות מבצע יונתן הצילו את המציל הגונב מגנב פטור 1976 בקולנוע 1977 1978 בקולנוע שנים בקולנוע סרט קולנוע מדיה וקבצים בנושא 1977 בקולנוע בוויקישיתוף שנת 1977 במסד-הנתונים הקולנועיים IMDb
ג'ולי וולטרס

ג'ולי וולטרס (באנגלית: Julie Walters; נולדה ב-22 בפברואר 1950) היא קומיקאית, סופרת ושחקנית קולנוע, טלוויזיה ותיאטרון אנגלייה, מועמדת שני פרסי אוסקר וזוכת שישה פרסי באפט"א. ג'ולי וולטרס נולדה בסמטוויק, ברמינגהאם שבאנגליה למשפחה ממוצא אירי קתולי. בתחילה התפרסמה כשותפה של הקומיקאית הבריטית ויקטוריה ווד. הן הופיעו יחד בסדרת הטלוויזיה "ווד ווולטרס" ב-1982 והמשיכו לשתף פעולה במשך השנים. אחד התפקידים הידועים של וולטרס הוא "גברת אוברול" ב-Acorn Antiques פרודיה של ויקטוריה ווד על אופרות סבון. תפקידה הרציני הראשון בטלוויזיה היה ב-1982 בסדרה הקלאסית Boys from the Blackstuff. פריצת הדרך שלה בקולנוע הייתה ב-1983 בתפקיד הראשי בסרט "לחנך את ריטה", לצדו של מייקל קיין. התפקיד זיכה אותה במועמדות לפרס אוסקר וזכייה בפרס גלובוס הזהב ובפרס באפטא. היא גילמה את אותו תפקיד על בימות הווסט אנד. וולטרס זכתה בפרסים רבים על משחקה, ב-1999 הוענק לה אות Order of the British Empire על תרומתה לתיאטרון. ב-2001 זכתה בפרס לורנס אוליבייה לשחקנית הטובה ביותר על משחקה במחזה "כולם היו בני" מאת ארתור מילר. בשנת 2000 זכתה שנית בפרס באפטא כשגילמה את המורה לבלט בסרט "בילי אליוט" והייתה מועמדת שוב לפרס האוסקר. וולטרס מרבה לשחק נשים מבוגרות, ב-2002 הוענק לה פרס באפטא שלישי כשהופיעה בתפקיד אימו של פול רייזר ב-My Beautiful Son. היא גילמה את דמותה של מולי ויזלי בסרטי הארי פוטר, הארי פוטר ואבן החכמים (2001), הארי פוטר וחדר הסודות (2002), הארי פוטר והאסיר מאזקבאן (2004), הארי פוטר ומסדר עוף החול (2007), הארי פוטר והנסיך חצוי-הדם (2009) והארי פוטר ואוצרות המוות (2011). ב-2003 הופיעה וולטרס בסרט "נערות לוח השנה" לצידה של הלן מירן, שבו שיחקה אלמנה שאחרי שבעלה מת מסרטן היא וחברותיה מצטלמות בעירום ללוח שנה כדי לגייס כספים לחקר המחלה. ב-2010 גילמה וולטרס בתפקיד מו מולאם (Mo Mowlam), מזכירת המדינה לענייני צפון אירלנד בממשלתו של טוני בלייר, בדרמה "מו" של צ'אנל 4. היא חששה לקחת על עצמה את התפקיד בגלל הבדלים במראה החיצוני ביניהן, אך לבסוף זכתה לשבחים מהביקורת. מדיה וקבצים בנושא ג'ולי וולטרס בוויקישיתוף ג'ולי וולטרס, במסד הנתונים הקולנועיים IMDb (באנגלית) ג'ולי וולטרס, באתר "אידיבי", מאגר הידע העברי לקולנוע ישראלי ועולמי ג'ולי וולטרס, באתר AllMovie (באנגלית) ג'ולי וולטרס, באתר Rotten Tomatoes (באנגלית) ג'ולי וולטרס, באתר Box Office Mojo (באנגלית) ג'ולי וולטרס, במסד הנתונים הקולנועיים KinoPoisk (ברוסית) ג'ולי וולטרס, באתר MusicBrainz (באנגלית) ג'ולי וולטרס, באתר Discogs (באנגלית) השחקנית ג'ולי וולטרס - החזקה ביותר בדרמות "Julie Walters tells of fear over Mo Mowlam role". BBC. 20 בינואר 2010. {{cite news}}: (עזרה)